text: কুইন বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন,  রাজকুমার রাও প্রমুখ।
  
  কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে।
  
  পুরস্কার ও মনোনয়ন তালিকা
  
  পাদটীকা
  
  তথ্যসূত্র
  
  বহিঃসংযোগ
   ইন্টারনেট মুভি ডেটাবেজ-এ কুইন গৃহীত পুরস্কার ও মনোনয়ন তালিকা
  
  বিষয়শ্রেণী:চলচ্চিত্র অনুযায়ী পুরস্কার ও মনোনয়ন তালিকা
title: কুইন (২০১৪-এর চলচ্চিত্র) গৃহীত পুরস্কার ও মনোনয়ন তালিকা